Wałbrzych
<s>Wałbrzych (njemački: Waldenburg) je sa svojih 111,356 stanovnika drugi po veličini grad (nakon Wrocława) u Donjošleskom vojvodstvu.</s>

<s>Geografske karakteristike 
Wałbrzych leži na jugozapadu Poljske, u kotlini Srednjih Sudeta pored češke granice.</s><s>Do graničnog prelaza sa Češkom u Golińsku ima 17 km a do Wrocława 78 km.</s>

<s>Historija</s>

<s>Današnji grad je niknuo u srednjem vijeku kao slavensko utvrđeno naselje - Lasogród, njegovi zemljani bedemi još su bili vidljivi početkom 19. vijeka kad su uklonjeni zbog širenja grada.</s>

<s>Wałbrzych je prvi put dokumentiran 1426., ali se pretpostavlja da je status grada dobio još početkom 15. vijeka.</s><s>Početkom 14. vijeka Wałbrzych je postao feud porodice Schaffgotch, nakon tog je par puta mjenjao gospodare sve do 1808. kad je ukinut feudalizam.</s>

<s>Tokom 15. i 16. vijeka grad je prosperirao na manufakturnoj proizvodnji tkanina.</s><s>Krajem 16. vijeka počeo se iskapati kameni ugalj, to je postao glavni izvor prihoda, tako da je početkom 19. vijeka u Wałbrzychu i okolici radilo 54 rudnika (tad se svako okno tretiralo kao samostalni rudnik).</s>

<s>Industrijski razvoj grada počeo je 1818. kad je podignuta predionica koja je prva u Šleskoj imala mehaničke razboje.</s>

<s>Pravi razvoj zahuktao se krajem 19. vijeka, kad su na bazi ugljena podignute koksara i tvornice kemikalija i nekoliko predionica.</s><s>Željeznica iz Wrocława prema Češkoj došla je do grada 1880., a 1898. proradila je prva tramvajska linija.</s>

<s>Za Drugog svjetskog rata pored grada je podignut Koncentracioni logor Gross-Rosen, grad i logor oslobodile su jedinice Crvene armije 8. maja 1945.</s><s>Od tad je dio Poljske, do 1948 su gotovo svi njemački stanovnici grada protjerani, a na njihovo mjesto doseljeni Poljaci iz Ukrajine.</s>

<s>Od 1975. do 1999. bio je administrativni centar vlastitog vojvodstva Wałbrzych.</s>

<s>Privreda</s>

<s>Nakon zatvaranja rudnika početkom 1990-ih, ekonomija grada bazira se na tekstilnoj, prehrambenoj i kemijskoj industriji, uz nešto manjih pogona koji proizvode elektroniku, staklo, porculan i keramiku.</s>

<s>Znamenitosti 
Najveća znamenitost grada leži 8 km južno od centra, to je zamak Książ, najveći takav objekt u Poljskoj sa 415 soba, koji se počeo graditi u 13. vijeku, a nakon tog je obnavljan i dograđivan sve do 20-ih prošlog vijeka.</s>

<s>Regionalni muzej ima kolekcije porculana i  eksponate povezane sa rudarstvom.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Oficjalny Serwis Miasta Wałbrzycha</s>

<s>Gradovi u Poljskoj</s>

